ປ. ໄບ​ເດັນ ກ່າວ​ວ່າ ສິດ​ທິ​ສ່ວນ​ໂຕ ຕົກຢູ່​ພາຍ​ໃຕ້​ການ​ຂົ່ມ​ຂູ່ ຫລັງ​ຈາກ​ຮ່າງ​ຄວາມ​​ຄິດ​ເຫັນ ຂອງສານສູງ​ສຸດ ​ ກ່ຽວ​ກັບ​ການ​ແ​ທ້ງ​ລູກ
Should the court decide to overturn the constitutional right to abortion, Biden said it would set a precedent for other rights to privacy, including the right to use contraception and gay marriage
ປະທານາທິບໍດີສະຫະລັດ ທ່ານໂຈ ໄບເດັນ ປະນາມຮ່າງການຄວາມເຫັນທີ່ບອກໃຫ້ຮູ້ວ່າ ສານສູງສຸດເຫັນພ້ອມກັບການທີ່ຈະລົບລ້າງການຕັດສິນທີ່ເປັນ ຂີດໝາຍໃນປີ 1973 ລະຫວ່າງ ໂຣ ສູ້ກັບ ເວດ ທີ່ເຮັດໃຫ້ການແທ້ງລູກ ຖືກຕ້ອງຕາມກົດໝາຍ ໃນທົ່ວປະເທດ ໂດຍຮ້ອງມັນວ່າ “ແຫວກແນວ ” ປະທານາທິບໍດີ ໄບເດັນ ກ່າວຕໍ່ພວກນັກຂ່າວໃນວັນອັງຄານວານນີ້ວ່າ “ຂ້າພະເຈົ້າມີຄວາມເປັນຫ່ວງ ຢ່າງໃຫຍ່ຫລວງ ທີ່ພວກເຮົາຈະກ້າວເຂົ້າສູ່ ຫລັງຈາກ 50 ປີ ເພື່ອຕັດສິນໃຈ ໃຫ້ແມ່ຍິງຄົນນຶ່ງ ບໍ່ມີສິດທີ່ຈະເລືອກເອງໄດ້ ” ຖ້າຫາກສານຕັດສິນໃຈທີ່ຈະຕ່າວປີ້ນສິດທິຕາມລັດຖະທຳມະນູນ ໃນການແທ້ງລູກ ທ່ານໄບເດັນ ກ່າວວ່າມັນຈະເປັນຕົວຢ່າງທຳອິດແກ່ສິດທິອັນອື່ນໆ ຮວມທັງການໃຊ້ການຄຸມກຳເນີດ ແລະການແຕ່ງງານກັບເພດດຽວກັນ ທ່ານກ່າວວ່າ “ມັນເປັນການປ່ຽນແປງຂັ້ນພື້ນຖານຂອງລະບົບກົດໝາຍຕາມຫຼັກນິຕິສາດຂອງອາເມຣິກັນ ” ຂ່າວກ່ຽວກັບສານສູງສຸດຢູ່ໃນສະຫະລັດ ມີຈຸດປະສົງທີ່ຈະຕ່າວປີ້ນການຕັດສິນໃນການເຮັດແທ້ງລູກ ໄປໃຫ້ບັນດາສະມາຊິກສະພາປະຈຳລັດ ໄດ້ເປີດເຜີຍໃນຕອນແລງວັນຈັນ ແລະໄດ້ຢືນຢັນໃນວັນອັງຄານວານນີ້ ໂດຍສານສູງສຸດ ໃນຕອນເຊົ້າວັນອັງຄານວານນີ້ ທຳນຽບຂາວໄດ້ຕຽມພ້ອມກັບທ່າທີຂອງຕົນ ຕໍ່ບັນຫາດັ່ງກ່າວ ໂດຍຮຽກຮ້ອງໃຫ້ຊາວອາເມຣິກັນລົງຄະແນນສຽງເລືອກຕັ້ງກາງສະໄໝ ໃນເດືອນພະຈິກ ເອົາສະມາຊິກສະພາ ທີ່ນິຍົມທາງເລືອກເພື່ອຈະປ້ອງກັນສິດທິຂອງແມ່ຍິງ ໃນການເຮັດແທ້ງລູກ ຖ້າຫາກລາວເລືອກເອົາ “ຢູ່ໃນລະດັບລັດຖະບານກາງ ພວກເຮົາຕ້ອງການສະມາຊິກສະພາສູງ ທີ່ນິຍົມ ທາງເລືອກ ຫລາຍຂຶ້ນ ແລະການເລືອກເອົາ ໄດ້ສ່ວນໃຫຍ່ຢູ່ໃນສະພາຕ່ຳ ເພື່ອຮັບເອົາຮ່າງກົດໝາຍ ທີ່ຈັດເຂົ້າຢູ່ໃນກົດໝາຍ Roe ຊຶ່ງຂ້າພະເຈົ້າຈະເຮັດວຽກເພື່ອໃຫ້ຜ່ານ ແລະເຊັນມັນເປັນກົດໝາຍ ເລື້ອງດັ່ງກ່າວນີ້ ຈະກະຕຸ້ນໃຫ້ບັນດາຜູ້ລົງຄະແນນສຽງສຳລັບສະມາຊິກຢູ່ໃນລັດຖະບານກາງພ້ອມດ້ວຍການເລືອກຕັ້ງຢູ່ໃນລັດ ນັ້ນຄືຄຳເວົ້າຂອງທ່ານນາງແຈສຊິກາ ວໍເຕີຣສ໌ (Jessica Waters) ສາດາສະດາຈານດ້ານ ກົດໝາຍສິດທິການມີລູກຄືນໃໝ່ ຢູ່ມະຫາວິທະຍາໄລອາເມຣິກັນ (American University ) “It's a fundamental shift in American jurisprudence,” he said